Diari Oficial de la Generalitat Valenciana


Sumari del DOGV 3893, del 07-12-2000 (2000/9124)

Informació pública del projecte d'urbanització del polígon B-2 del pla parcial de Platges d'Almardà.
----------------------------------------------------------------------------------------------------

### Dades del document

Número de DOGV
:   3893

Data del DOGV
:   07-12-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/9124


Organisme emissor
:   Ajuntament de Sagunt

Tipus de document
:   Anunci

Informació pública del projecte d'urbanització del polígon B-2 del pla parcial de Platges d'Almardà. [2000/F9124]
  
Per mitjà d'aquest edicte, se significa que amb data 27 de setembre de 2000, l'alcalde president, en virtut de les atribucions que li confereix la legislació vigent, ha dictat la següent resolució d'Alcaldia:
  
«Vist que mitjançant l'acord de la Comissió de Govern de data 3 de setembre de 1996 es procedia a adjudicar al senyor Antonio Gil Estellés l'encàrrec de redacció del projecte d'urbanització del polígon B-2 del pla parcial de Platges d'Almardà de Sagunt.
  
Vist que en data 16 de juny de 1998 es presenta el projecte d'urbanització del polígon B-2 del pla parcial de Platges d'Almardà, redactat pel senyor Antonio Gil Estellés, amb un pressupost per a coneixement de l'administració de 143.749.190 pessetes.
  
Vist que per mitjà de l'acord de la Comissió de Govern de data 1 de març de 1994 es va acordar la subrogació en l'adjudicació de la redacció de projectes d'urbanització, apartat d'electrificació, al senyor Andrés Llopis Juesas.
  
Vist que els serveis tècnics municipals del Departament de Projectes i Obres, en data 26 de juny de 1998, han emés informe sobre el projecte, amb les observacions següents:
  
- No es justifica l'existència de l'esplanada tipus E-2, cosa per la qual a l'inici de les obres s'hauran de fer els oportuns assajos per a verificar aquest supòsit de partida.
  
- La còpia facilitada manca de visat col·legial.
  
Vist que en data 26 de juny de 1998 el tècnic del Cicle de l'Aigua emet informe favorable sobre la part d'obres d'abastiment d'aigua i clavegueram, si bé es considera que per part del tècnic redactor s'hauran d'entregar còpies del projecte visades pel Col·legi Oficial d'Arquitectes.
  
Vist que en data 13 de juliol de 1998 l'enginyer tècnic industrial emet informe favorable sobre els projectes tècnics referents a instal·lacions d'enllumenat públic redactats pels enginyers tècnics industrials Arcadio Andrés Llopis Juesas i Francisco Ramón Civera Navarré, de la unitat d'actuació B-2 de la Platja d'Almardà, amb les modificacions de 18 de setembre de 1997, es consideren que caràcter general compleixen les condicions acceptables pel que fa a les instal·lacions d'enllumenat públic.
  
Vist que el projecte d'urbanització es va sotmetre a informació pública en el diari Levante de data 16 de març de 2000, i en el Diari Oficial de la Generalitat Valenciana número 3.726, de data 7 d'abril de 2000, i que s'ha notificat als titulars cadastrals, així com als titulars de drets afectats per l'actuació proposada, d'acord amb les determinacions de l'article 53 de la Llei Reguladora de l'Activitat Urbanística.
  
Vist que el projecte de reparcel·lació està aprovat i inscrit en el Registre de la Propietat de Sagunt.
  
Vist que mitjançant aquesta resolució es pretén donar un gir a les actuacions que se segueixen, consistents a interrompre els tràmits d'aprovació del projecte d'urbanització, i substituir aquests pel del tràmit d'un programa que comprén el projecte esmentat i la cèdula d'urbanització corresponent, i amb subjecció als tràmits legals que li són d'aplicació en aquest cas. Tot això en interés dels principis d'eficàcia recollits en l'article 3 de la Llei de Règim Jurídic de les Administracions Públiques i del Procediment Administratiu Comú.
  
Vist que en data 21 de setembre de 2000 l'arquitecte en cap dels serveis tècnics de Planejament emet informe sobre la cèdula d'urbanització en el sentit següent:
  
D'acord amb l'article 122 de la Secció B «Supòsits de cèdula»:
  
A.122. Cèdula per a programes.
  
Els programes només requereixen cèdula d'urbanització en els supòsits següents:
  
A. Que es tracte de municipi la població del qual no supere els 5.000 habitants.
  
b. Que l'alternativa tècnica del programa continga una proposta de redelimitació d'unitats d'execució en termes distints als previstos pel pla general o no prevista o regulada en les determinacions relatives a unitats d'execució, establides en virtut de l'article 22 i concordants d'aquest reglament. La proposta d'ordenació detallada respecta i s'adequa a les determinacions de l'ordenació estructural o anàloga en el pla general d'ordenació vigent.
  
La cèdula d'aquest programa és innecessària per:
  
La proposta d'ordenació detallada respecta i s'adequa a les determinacions de l'ordenació estructural o anàloga (afecció nul·la a sistemes generals susceptibles d'homologació com a xarxa primària de dotacions públiques) en el pla general d'ordenació vigent.
  
Complir les determinacions relatives a unitats d'execució, establides en l'article 22 i concordants del Reglament de Planejament, així com la disposició addicional tercera de les normes urbanístiques del pla general.
  
Observacions
  
Es fa constar la inclusió en el projecte del Vial de Distribució Longitudinal(VDL).
  
Atés que el programa d'actuació integrada ha d'ajustar-se en el tràmit al que s'estableix en els articles 32, 44 i 46 i següents de la Llei Reguladora de l'Activitat Urbanística.
  
Atés que l'article 46.3 de la llei estableix que els programes d'actuació integrada s'hauran de sotmetre al tràmit d'informació pública, mitjançant un edicte publicat en un diari d'informació general editat a la Comunitat Valenciana i ?posteriorment o simultàniament- en el Diari Oficial de la Generalitat Valenciana, amb l'advertència de la possibilitat de formular al·legacions, proposicions juridicoeconòmiques en competència i alternatives tècniques. No és preceptiva la notificació formal i individual als propietaris afectats, però, abans de la publicació de l'edicte, s'haurà de remetre avís amb el contingut al domicili fiscal dels que consten en el cadastre com a titulars de drets afectats per l'actuació proposada.
  
Es podran presentar alternatives tècniques i al·legacions durant 20 dies, comptats des de l'última publicació de l'edicte. Qualsevol persona interessada podrà comparéixer a l'Ajuntament de Sagunt i consultar la documentació que integra la proposta de programa, i els projectes que l'acompanyen, així com formular, si és el cas, al·legacions o alternatives tècniques dins del termini indicat en el paràgraf anterior i en els termes que estableix el punt 4 de l'article 46 de la Llei Reguladora de l'Activitat Urbanística.
  
D'altra banda es dóna a conéixer que durant el període de cinc dies, comptats a partir del venciment del termini anterior, es podran presentar les propostes juridicoeconòmiques, tret que durant els 10 dies d'informació pública alguna persona es comprometera a presentar una alternativa tècnica substancialment distinta a la inicial. En aquest cas la pròrroga es farà constar en l'expedient, i s'anunciarà en el tauler d'anuncis de l'ajuntament i es comunicarà als qui, per desconéixer-la, presenten pliques prematurament.
  
L'acte d'obertura de pliques tindrà lloc a les 12.00 hores del dia següent hàbil a la conclusió del termini per a presentar-les, al Departament d'Urbanisme. Totes les actuacions podran ser objecte de consulta i al·legació per les persones interessades durant els 10 dies següents al d'obertura de pliques. Els competidors, durant aquest període, podran associar-se i unir les seues proposicions.
  
A la vista de tot el que s'ha expressat anteriorment, resolc:
  
Primer
  
Substituir el tràmit d'aprovació del projecte d'urbanització pel del tràmit d'un programa d'actuació integrada que reculla aquest document, així com la cèdula d'urbanització corresponent.
  
Segon
  
Com a conseqüència de l'acord del punt anterior, se sotmet al tràmit d'informació pública, en els termes, forma i terminis que es recullen en l'anterior atés, el programa d'actuació integrada comprensiu de projecte d'urbanització del polígon B-2 del pla parcial de Platges d'Almardà, redactat per l'arquitecte Antonio Gil Estellés, en data juny de 1998, així com els projectes elèctrics redactats pels enginyers tècnics industrials Arcadio Andrés Llopis Juesas i Francisco Ramón Civera Navarré, dels quals formen part les precisions recollides en els distints informes emesos pels serveis tècnics municipals i el tenor dels quals es recull en la present resolució, així com la cèdula d'urbanització.
  
Tercer
  
Les al·legacions presentades en el tràmit d'informació pública del projecte d'urbanització seran tingudes en compte en la contestació al tràmit d'aprovació d'aquest programa, sense perjudici que puguen complementar-se aquestes o presentar-ne altres de noves, tant pels al·legadors com per qualsevol persona que es considere afectada.»